Condicions meteorològiques suaus, com ara als anys 2018 i 201
MARS Bulletin, vol. 28, núm. 1.
L'informe conclou que el període de l'1 de desembre al 20 de gener va ser més càlid de l'habitual a tota Europa.
Un dels efectes positius de la suau primera meitat de l'hivern és que els conreus de cereals d'hivern de sembra tardana van tenir més temps per assentar-se.
A més, fins al moment no hi ha hagut cap presència significativa de danys per gelades als cultius d'hivern a la UE
Assolir l'abundància: entendre el cost d'un futur sostenible amb aigua
Aquest treball pretén proporcionar eines i coneixements per entendre els costos d'aconseguir una gestió sostenible de l'aigua, en el marc de l'objectiu de desenvolupament sostenible 6 Assegurar la disponibilitat i la gestió sostenible de l'aigua i el sanejament per a tothom
Document informatiu sobre el reg a la UE.
Es tracta d'una avaluació de la legislació actual i d'una anàlisi de les polítiques i accions de la UE en el tema de l'aigua per a reg
Un Pacte verd de la UE per a la política comercial i el medi ambient
Aquest informe analitza el rendiment ambiental de la política comercial de la UE en el context del Pacte verd.
Conclou que calen esforços més ferms per part de la Comissió Europea per mantenir i actualitzar els estàndards mediambientals com a part del comerç a fi de complir les promeses recollides en el Pacte verd - Green Deal.
També hi destaca el paper que poden tenir les iniciatives sectorials específiques de la UE per elevar els estàndards ambientals a través del comerç.
El propvinent 24 de març, a Brussel·les, tindrà lloc un taller per debatre les conclusions principals del document
El paper de la política comercial en la promoció d'una agricultura sostenible
L'informe se centra especialment en la importància creixent dels estàndards de sostenibilitat dins els acords de comerç internacional o els acords de lliure comerç (TLC), en particular per al sector alimentari.
Aquests estàndards són rellevants per a tots els nous acords de lliure comerç d'alta ambició, des de l'Acord de col·laboració econòmica UE-Japó fins a l'Acord integral i progressiu per a l'Associació TransPacífic entre onze països transpacífics.
L'objectiu de l'informe és investigar com els governs amb ambicions d'alta sostenibilitat aborden el tema del comerç i la sostenibilitat
Les cadenes de valor globals en l'agricultura i l'alimentació: síntesi de l'anàlisi de l'OCDE
Aquest treball presenta una sèrie de troballes clau, basades en recerques recents de l'OECD, sobre els canvis que hi ha hagut en els mercats mundials agroalimentaris.
També inclou missatges clau per als responsables polítics, tant pel que fa a les polítiques que configuren les cadenes de valor mundials com als factors que han de tenir en compte els responsables polítics a l'hora de permetre que els sectors agrícoles nacionals puguin beneficiar-se al màxim de la participació en aquestes cadenes de valor
Economia blava: panorama general i marc polític de la UE
L'economia blava engloba totes les activitats econòmiques relacionades amb els oceans i els mars.
Dona feina a més de 4 milions de persones a la UE.
Actualment, alguns sectors tradicionals estan en decadència, mentre que altres sectors emergents han tingut un ràpid creixement.
Aquest informe se centra en el marc de la política de la UE i en les diverses iniciatives i accions de la UE relacionades amb l'economia blava.
Proporciona una visió general dels "activadors clau" i una anàlisi per sector.
Quan escau, destaca la dimensió internacional o la posició del Parlament Europeu
L'últim informe de l'Associació Europea de Processadors i Comercialitzadors de Peix reflecteix que el consum de peix i marisc a la UE va augmentar durant 2018 fins a suposar gairebé 12,9 milions de tones, cosa que va implicar uns 25,1 quilograms per càpita.
L'estudi també estima que les importacions extracomunitàries van créixer un 1,2% fins a suposar uns 9,4 milions de tones, mentre l'oferta interna amb prou feines va incrementar un 0,2%, amb la qual cosa va mantenir-se al llindar dels 5,7 milions de tones
Acció econòmica i de sostenibilitat ambiental de les polítiques ambientals en agricultura
Aquest informe revisa la literatura sobre els efectes de les polítiques agroambientals en la sostenibilitat del medi ambient i el rendiment econòmic en l'agricultura.
L'examen d'aquest doble impacte és fonamental per entendre quin és l'abast que poden assolir les polítiques de guanyar/guanyar per millorar tots dos tipus de rendiment i on es poden produir compensacions entre objectius econòmics i ambientals
PAC i subsidiarietat: cap a una nova governança agrícola europea?
Quan es van iniciar les negociacions sobre la futura política agrícola comuna (PAC), sovint es va plantejar el "principi de subsidiarietat" als debats.
Les reformes anteriors ja havien donat des de la dècada de 1990 als estats membres cada cop més marge de maniobra.
Aquesta nota presenta el contingut dels debats actuals i posa en perspectiva els desenvolupaments legals i pràctics en l'exercici de la subsidiarietat a la PAC
Informe sobre l'estat i les perspectives de la gestió del risc a l'agricultura de la UE
Informe elaborat en el marc del projecte europeu de recerca i innovació SURE-FARM, que té com a objectiu analitzar, avaluar i millorar la resiliència i la sostenibilitat de sistemes agrícoles a Europa per ajudar els agricultors en els diferents reptes (socials, econòmics, polítics i mediambientals) a què fan front.
El document selecciona les estratègies més importants per garantir la sostenibilitat dels sistemes agrícoles, identifica els actors implicats en la seva implementació i aborda quin és el paper de cadascun en les estratègies seleccionades.
Fòrum Mundial per a l'Alimentació i l'Agricultura (GFFA)
El 12è Fòrum Mundial per a l'Alimentació i l'Agricultura (GFFA), sota el títol Aliments per a tothom!: comerç per a una nutrició segura, diversa i sostenible, va finir el 18 de gener d'enguany amb els ministres d'Agricultura de 71 països agraint a la FAO i a altres organitzacions internacionals el desenvolupament d'un pla per establir un Consell Digital Internacional per a l'Alimentació i l'Agricultura, tal com es va sol·licitar en el Comunicat final de la GFFA 2019.
Amb aquest enllaç, podeu accedir al document oficial que recull el comunicat final
Riscos i oportunitats d'un règim regulador ambiental per a l'agricultura post-UE a Anglaterra
L'informe és una contribució al debat sobre el paper de les normes mediambientals i la manera en què s'aplicaran a les explotacions agrícoles d'Anglaterra en el futur.
Resumeix els motius de la seva existència, l'estat actual i els reptes als quals s'enfronta el sistema actual, abans de proporcionar recomanacions sobre com podria ser el futur marc normatiu
Reserves de gra, suport als preus i polítiques d'importació de la Xina: examen dels impactes en el mercat a mitjà termini d'escenaris polítics alternatius
Aquest article investiga què passaria si la Xina eliminés els seus preus de suport a l'arròs i el blat i reduís les existències públiques d'aquestes dues mercaderies.
El document analitza els impactes al mercat nacional i internacional durant els pròxims deu anys comparant una línia de referència (o escenaris de negocis habituals) amb tres escenaris en què el supòsit és l'eliminació dels preus de suport però incorporant diferents alternatives sobre les polítiques d'importació de la Xina
50 tendències que influiran en el sector alimentari europeu l'any 2035
A l'Europa de 2035, què menjarem?
Com podrem produir aliments utilitzant menys recursos?
Qui es pot beneficiar més de les noves tendències?
Quines altres indústries afectaran la indústria alimentària?
Quina serà la imatge del sector alimentari?
Aquestes preguntes formen part del Projecte FOX Horitzó 2020 de la UE i són el nucli del seu component de recerca prospectiva
Nou pinso per a bestiar porcí i aviram: informe final
En aquest document, l'Associació Europea d'Innovació per a l'Agricultura, la Productivitat i la Sostenibilitat (EIP-AGRI) aborda el repte d'identificar les noves fonts d'alimentació per a porcs i aus per millorar l'economia, el subministrament i la sostenibilitat
Estudi sobre la implantació de controls de conformitat en el sector de l'oli d'oliva a tota la Unió Europea
L'estudi, finançat per la Comissió Europea, dona en primer lloc una visió general del sector de l'oli d'oliva a la UE i de la situació actual pel que fa a controls de conformitat i el seu funcionament.
A continuació, fa una avaluació sobre fins a quin punt el marc de la UE per als controls de conformitat permet assolir objectius com ara la protecció del consumidor, les pràctiques de comerç just en les relacions entre empreses i consumidors i el funcionament efectiu del mercat interior.
Finalment, l'estudi identifica les millors pràctiques a escala nacional que poden contribuir a millorar el sistema global
Anàlisis epidemiològiques de la peste porcina africana a la UE: novembre de 2019 a octubre de 2019
L'EFSA ha publicat la seva darrera actualització anual sobre el brot d'ASF a la UE.
Durant el període cobert per l'informe, del novembre de 2018 a l'octubre de 2019, Txèquia en va quedar oficialment lliure.
Tanmateix, es va confirmar la malaltia present a Eslovàquia, amb la qual cosa continuen sent nou països afectats a la UE.
Aquest informe valora també les mesures per gestionar les poblacions de senglars en diferents zones geogràfiques de la UE a partir de les darreres dades científiques i epidemiològiques
Segons un nou informe del Tribunal de Comptes Europeu, la Comissió Europea ha fomentat l'adopció de noves tecnologies de formació d'imatges en la supervisió agrària, però persisteixen alguns obstacles per utilitzar-les de manera més generalitzada.
Tecnologies com les dels satèl·lits Sentinel de Copernicus poden revolucionar la gestió i la supervisió de la política agrícola comuna (PAC).
No obstant, segons l'auditoria, els progressos realitzats en la seva aplicació per supervisar els requisits mediambientals i climàtics han estat lents
Lectures recomanades d'11 de febrer de 2020